ສມຄ ສະຕີ ລາວ-ອາເມຣິກັນ ຈັດງານວັນແມ່ ຫາລາຍໄດ້ ເປັນທຶນສຶກສາ 
ສະມາຄົມສະ​ຕີ​ລາວ-ອາ​ເມຣິກັນ ແຫ່ງຂົງເຂດ ນະຄອນຫລວງວໍຊິງຕັນຈັດງານສະຫລອງວັນແມ່ ເພື່ອຫາລາຍໄດ້ ເປັນທຶນໃຫ້ແກ່ນັກສຶກສາ ທີ່ຂັດສົນ.
ທ່ານຜູ້ຮັບຟັງທີ່ເຄົາຣົບ ໃນລາຍການຊີວິດຊາວລາວ ໃນຕ່າງແດນຂອງວີໂອເອ ແລງ ວັນພະຫັດ ທີ່ 7 ມິຖຸນາ ມື້ນີ້ ເຮົາຈະສເນີລາຍງານການ ສັງສັນຫາລາຍໄດ້ ປະຈໍາປີ ພ້ອມກັບການສະຫລອງບຸນວັນແມ່ ຂອງສະມາຄົມ ສະຕີລາວ-ອາເມຣິກັນ ໃນເຂດ ນະຄອນຫລວງ ວໍຊິງຕັນ ດີ ຊີ ຟັງລາຍງານໂດຍເຕັມ: ໃນຕອນແລງວັນສຸກ ທີ່ 18 ເດືອນພຶດສະພາ ທີ່ຜ່ານມານີ້ ສະມາຄົມສະຕີລາວ-ອາເມ ຣິກັນ ຫລື Lao American Women Association ແຫ່ງຂົງເຂດນະຄອນຫລວງ ວໍຊິງຕັນ ດີ ຊີ ໄດ້ຈັດງານຫາລາຍໄດ້ປະຈໍາປີ ເພື່ອນໍາເອົາເງິນມາບໍາລຸງໃຊ້ຈ່າຍແລະ ບໍລິຫານວຽກງານຂອງສະມາຄົມ ແລະພ້ອມດຽວກັນກໍເປັນການຖືໂອກາດສະຫລອງ ວັນແມ່ ຫລື Mother’s Day ຊຶ່ງຊາວອາເມຣິກັນໄດ້ພາກັນຖືເອົາເປັນວັນສໍາຄັນ ແລະ ໄດ້ສະເຫຼີມສະຫລອງກັນ ມາຕັ້ງແຕ່ປີ 1908 ໃນວັນອາທິດ ສັບປະດາທີ່ສອງຂອງ ເດືອນພຶດສະພາ ເປັນປະຈຳທຸກໆປີເລື້ອຍມາ ງານໄດ້ຈັດຂື້ນທີ່ຮ້ານອາຫານຈີນ Harvest Moon ໃນ ເມືອງ Falls Church ລັດ Virginia ຊຶ່ງມີບັນດາແຂກຜູ້ມີກຽດເຂົ້າຮ່ວມປະມານ 300 ຄົນ ປະກອບດ້ວຍຜູ້ຊົງ ຄຸນນະວຸດທິ ສະມາຊິກປະຊາຄົມລາວ ອາເມຣິກັນ ແລະຕ່າງປະເທດເທດ ທີ່ໄດ້ມາໃຫ້ການສະໜັບສະໜູນຢ່າງໜາແໜ້ນ ແລະຄຶກຄື້ນ ສະມາຄົມ ສະຕີລາວ-ອາເມຣິກັນ ໄດ້ ຕັ້ງຂື້ນມາໃນປີ 1995 ເປັນອົງການຈັດ ຕັ້ງທີ່ບໍ່ສ້າງຜົນກໍາໄລ ຊ່ວຍຕົວເອງແລະ ອາສາສະມັກ ເປົ້າໝາຍອັນສໍາຄັນຂອງ ສະມາຄົມແມ່ນສົ່ງເສີມ ຊຸກຍູ້ບົດບາດ ສະຕີລາວ-ອາເມຣິກັນ ຮັກສາສົ່ງເສີມວັດ ທະນາທໍາລາວ ແລະຊຸກຍູ້ສົ່ງເສີມການ ສຶກສາຂອງເຍົາວະຊົນອາເມຣິກັນ ກິດຈະກໍາອັນສໍາຄັນອັນນຶ່ງຂອງສະມາ ຄົມສະຕີລາວ-ອາເມຣິກັນກໍຄື ທຸກໆວັນ ອາທິດໃດ ຈະມີການສິດສອນພາສາລາວ ໃຫ້ແກ່ບັນດາລູກຫລານເຍົາວະຊົນລາວ- ອາເມຣິກັນໃຫ້ຮູ້ຈັກອ່ານ ຂຽນ ປາກເວົ້າ ແລະຮູ້ຈັກວັດທະນາທໍາລາວ ໃຫ້ທືນສົມ ທົບການສຶກສາແກ່ເຍົາວະຊົນຜູ້ທີ່ຮຽນດີ ແລະຕຽມຈະໄປເຂົ້າມະຫາວິທະຍາໄລ ວຽກງານດັ່ງກ່າວແມ່ນໄດ້ຮັບການປະ ສານງານຈາກອົງການມູນນິທິມໍລະດົກ ລາວ ທີ່ຊ່ອຍຝຶກສອນການຫລິ້ນດົນຕີພື້ນເມຶອງ ຮ້ອງເພງລາວເດີມ ແລະຟ້ອນນາດຕະ ສິນລາວ ທ່ານນາງ ແກ້ວມະນີວັນ ສີຫາລາດ ປະທານສະມາຄົມລາວ-ອາເມຣິກັນ ຊຸດທີ່ 6 ປະຈໍາ ປີ 2012-2014 ໄດ້ກ່າວເຖິງຈຸດມຸ້ງໝາຍຂອງສະມາຄົມສະຕີລາວ-ອາເມຣິກັນ ຊຶ່ງມີຂໍ້ ຄວາມສໍາຄັນຕອນນຶ່ງດັ່ງນີ້: ທຸກໆວັນອາທິດບັນດາພໍ່ແມ່ຜູ້ປົກຄອງ ຂອງນັກຮຽນ ໄດ້ພາກັນເສຍສະລະເວລາ ຕັ້ງໜ້າຕັ້ງຕາ ປູ້ມລູມນໍາພາບັນດາລູກເຕົ້າ ໄປຮໍ່າຮຽນ ແລະຕົກແຕ່ງອາຫານການກິນ ມາໂຮມຊູ່ມກັນທີ່ ສູນກາງປະຊາຄົມຢ່າງບໍ່ ໄດ້ຂາດ ຫລັກຖານອັນເປັນຜົນງານທີ່ໜ້າພູມໃຈ ຂອງ ສະມາຄົມສະຕີລາວ-ອາເມຣິກັນ ທີ່ ສະແດງອອກມາໃຫ້ເຫັນອັນນຶ່ງກໍຄືບົດ ບາດຂອງ ທ້າວ Noland Keokham- phanh Alexander ອາຍຸ 12 ປີ ເກີດ ຢູ່ໃນລັດເວີຈີເນຍ ສະຫະລັດ ອາເມຣິກາ ລາວເປັນລູກຊາຍຂອງ ທ່ານ Mike Alexander ແລະທ່ານນາງ Sally Souvannavong ທ້າວ Noland ແມ່ນເຍົາວະຊົນລາວ ອາເມຣິກັນຜູ້ນຶ່ງ ທີ່ໄດ້ຮັບການລ້ຽງດູເຕີບໃຫຍ່ຢູ່ໃນບັນຍາ ກາດຂອງຄອບຄົວລາວ-ອາເມຣິກັນ ທີ່ເປັນ ແບບຢ່າງທີ່ດີ ແລະໜ້າສັນລະເສີນ ລາວຕັ້ງໃຈຮຽນ ແລະມີຄວາມສົນໃຈ ສາມາດເວົ້າ ພາສາລາວ ມີສໍານຽງຫລວງພະບາງ ແລະອ່ານພາ ສາລາວໄດ້ຢ່າງຄ່ອງແຄ້ວດີ ດັ່ງທີ່ທ່ານ ຈະໄດ້ຍິນ ລາວນໍາພາບັນດາໝູ່ນັກຮຽນຂອງລາວ ອ່ານໜັງສືດັ່ງນີ້: ການລື້ນເລີ່ງໄດ້ຖຶກປະສານງານ ຈາກ ມູນນິທິຮັກສາມູນມໍລະດົກ ລາວ ຫລື Lao Heritage Foundation ທີ່ນໍາພາບັນດາ ເຍົາວະຊົນລາວອາເມຣິກັນ ສະ ແດງການເສບດົນຕີພື້ນເມືອງ ນອກຈາກນັ້ນແລ້ວ ກໍມີການບັນ ເລງຂອງຄະນະວົງດົນຕີຈັກຈັ່ນ ຫລື Les Cigales ຊຶ່ງເປັນ ຄະນະວົງດົນຕີທີ່ເກົ່າແກ່ ແລະ ມີຊື່ສຽງຂອງປະຊາຄົມລາວ- ອາເມຣິກັນ ໃນຂົງເຂດນະຄອນ ຫລວງວໍຊິງຕັນ ດີ ຊີ ແຂກຜູ້ ຊົງຄຸນນະວຸດທິຄົນນຶ່ງທີ່ໄດ້ມາຮ່ວມໃນຄໍ່າຄືນວັນນີ້ຄື ທ່ານ Harlan Rosacker ອະດີດ ນັກການທູດອາເມຣິກັນ ທີ່ເຄີຍໄດ້ໄປຢູ່ເມືອງລາວໃນທ້າຍຊຸມປີ 1960 ທ່ານສະແດງ ຄວາມຮູ້ສຶກກັບ ວີໂອເອ ວ່າ: ການຮັບປະທານອາຫານ ແລະລື້ນເລິງໄດ້ເລີ້ມແຕ່ເວລາ 7:30 ຕອນແລງຈົນເຖິງເວລາ 12:00 ທ່ຽງຄືນ ບັນດາແຂກຜູ້ມີກຽດທີ່ເຂົ້າຮ່ວມຕ່າງກໍໄດ້ມາພົບພໍ້ກັນ ໄດ້ຮັບຄວາມ ມ່ວນຊື່ນເປັນພິເສດ ແລະກໍໄດ້ສີ້ນສຸດລົງຢ່າງເປັນລະບຽບຮຽບຮ້ອຍດີທຸກປະການ